1947 m. BAA naujokų birža
1947 m. BAA naujokų birža (angl. 1947 BAA draft) – Amerikos krepšinio asociacijos (BAA), kuri vėliau tapo Nacionaline krepšinio asociacija (NBA), pirmoji naujokų birža. Besikurianti BAA surengė bendrą naujokų biržą su įsteigta Nacionaline krepšinio lyga (NBL). Abi lygos norėjo kontroliuoti atlyginimus, panaikindamos konkurencines varžybas ir suteikdamos išskirtines teises žaidėją pasirinkusiai komandai. NBL jau buvo pasirašiusi sutartis su 11 žaidėjų, kurie, jų nuomone, neturėjo būti įtraukti į naujokų biržą, todėl BAA komandoms buvo leista pasirinkti žaidėjus anksčiau nei NBL. Naujokų birža buvo surengta 1947 m. liepos 1 d., prieš 1947–1948 m. sezoną. Likusios devynios BAA komandos ir iš Amerikos krepšinio lygos prisijungusi Baltimorės „Bullets“ komanda paeiliui pašaukė JAV koledžų krepšininkus mėgėjus. Pirmuoju šaukimu pasirinktas Clifton McNeely, kaip ir daug kitų biržos krepšininkų, nežaidė lygoje.